Document ID: 31997R0772

ΚΑΝΟΝΙΣΜΟΣ (ΕΚ) αριθ. 772/97 ΤΗΣ ΕΠΙΤΡΟΠΗΣ της 28ης Απριλίου 1997 για τροποποίηση του κανονισμού (ΕΚ) αριθ. 581/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης κλασικής πανώλης των χοίρων σε ορισμένες συνοριακές περιοχές των Κάτω Χωρών, με τον κανονισμό (ΕΚ) αριθ. 581/97 της Επιτροπής (3) θεσπίστηκαν έκτακτα μέτρα στήριξης της αγοράς του χοιρείου κρέατος για το Βέλγιο 7
ότι, λόγω της εμφανίσεως νέων κρουσμάτων κλασικής πανώλης των χοίρων στις συνοριακές περιοχές με τις Κάτω Χώρες, οι βελγικές κτηνιατρικές αρχές πρόσθεσαν νέες ζώνες εποπτείας 7 ότι θα πρέπει να συμπεριληφθούν οι ζώνες αυτές από τις 16 Απριλίου 1997 στα έκτακτα μέτρα στήριξης της αγοράς που προβλέπονται από τον κανονισμό (ΕΚ) αριθ. 581/97 και να διαγραφεί η ζώνη Hoogstraten, στην οποία θα αρθούν προσεχώς οι κτηνιατρικοί και εμπορικοί περιορισμοί 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 581/97 τροποποιείται ως εξής:
1. Στο παράρτημα Ι, ο όρος «Αμβέρσας» αντικαθίσταται από τον όρο «Αμβέρσας και Λιμβούργου».
2. Το παράρτημα ΙΙ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Απριλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1997.

Labels: 17
19
5
6
18